stanford-oval/wikipedia huggingface dataset:
מרצדס-בנץ SLS AMG

| --- | --- |

מרצדס-בנץ SLS AMG
 מאפיינים כלליים
 יצרן:  מרצדס-בנץ
 שנות ייצור:  2010-2014
 מודל קודם:  מרצדס-בנץ 300SL  מרצדס-בנץ SLR מקלארן
 מודל אחריו:  מרצדס AMG GT
 סיווג:  מכונית על, גראן טוריסמו
 מרכב:  2 דלתות קופה ורודסטר
 פלטפורמה:  FR (מנוע קדמי, הנעה אחורית)
 אורך:  4,638 מ"מ
 רוחב:  1,939 מ"מ
 גובה:  גרסת קופה: 1,252 מ"מ גרסת רודסטר: 1,262 מ"מ
 משקל:  1,620 ק"ג
 בסיס גלגלים:  2,680 מ"מ
 מפרט טכני
 מנוע:  6.2 ל' V8 הספק מרבי: 563 כ"ס ב-6,800 סל"ד
 הילוכים:  רובוטית כפולת מצמדים 7 הילוכים
 מהירות מרבית:  317 קמ"ש
 קשר:  מרצדס בנץ 300SL
מרצדס-בנץ SLS AMG היא מכונית ספורט גראן טוריסמו יוקרתית אשר יוצרה על ידי חברת מרצדס-בנץ הגרמנית בין השנים 2010 עד 2014.
רקע

המכונית הוצגה לראשונה בשנת 2009 בתערוכת המכוניות פרנקפורט. ה-SLS AMG היא המכונית הראשונה של חברת מרצדס-בנץ אשר עוצבה על ידי חטיבת AMG, עוצבה בהשראת המרצדס-בנץ 300SL המיתולוגית משנת 1954, ומחליפה את דגם המרצדס-בנץ SLR מקלארן. SLS הוא הקיצור של "Sport Light Super" (ספורט סופר-קל). מרצדס בנץ SLS AMG מורכבת בעיקר ביד, עם קליפת השלדה וגוף האלומיניום שלה מיוצר על ידי Magna Steyr בגראץ, אוסטריה ולאחר מכן מועבר לזינדלפינגן, לצורך הרכב, המנוע שלה אשר נבנה ביד על ידי AMG באפלטרבאך, גרמניה.
ה-SLS AMG מיוצרת בגרסאות כביש רגילות, גרסאות מרוץ וגרסאות במהדורות מיוחדות בייצור מוגבל. המכונית הראשונה אשר הושקה בשנת 2009 הייתה במרכב קופה עם דלתות כנפי השחף בסגנון המרצדס-בנץ 300SL. המכונית החלה להימכר באמצע 2010 באירופה ומאמצע 2011 בארצות הברית.
זו הייתה המרצדס הראשונה שתוכננה ונבנתה מתחילתה ועד סופה על ידי AMG. עם השקתה ה-SLS AMG הפיקה 563 כ"ס ב-420 קילוואט.
בין השנים 2014-2010 שמשה מכונית ה-SLS כרכב הבטיחות ( Safety car) במירוץ הפורמולה 1.
דגמים > SLS AMG Roadster

גרסה זו בעלת גג פתוח הוצגה לראשונה ב-5 במאי 2011. היא בעלת אותם נתונים, ממדים ויחידת כוח כמו גרסת הקופה, אך בעלת גג מתקפל מבד ודלתות רגילות. הגרסה הזו שוקלת 40 ק"ג יותר מהגרסה הרגילה וניתן להעלות או להוריד את הגג במהירות של עד 50 קמ"ש.
דגמים > SLS AMG GT

גרסה זו הוצגה ב-5 ביוני 2012 דרך האינטרנט. בזמן הצגתה זו הייתה הגרסה החזקה ביותר של הדגם בעלת 583 כ"ס ועם אותו מומנט. הגרסה הזו צפויה להימכר בגרסה רגילה או גג נפתח החל מאוקטובר 2012. בנוסף לתוספת הכוח המכונית צפויה להאיץ מ-0 ל-100 קמ"ש ב-0.1 שניות מהיר יותר.
דגמים > SLS AMG GT3

בשנת 2010 הושקה בתערוכת הרכב הבינלאומית של ניו יורק גרסת המירוץ SLS AMG GT3 אשר מתמודדת במרוצי מכוניות בקטגוריית ה-GT3 של ה-FIA. גרסה זו שוקלת 1,350 ק"ג ובעלת 548 כ"ס. סה"כ יוצרו 25 מכוניות בגרסה הזו כאשר רק אחת לא מתחרה באירופה.
דגמים > SLS AMG אלקטריק דרייב

זוהי גרסה חשמלית של ה-SLS AMG שצפויה לצאת ביוני 2013. המכונית מונעת על ידי 4 מנועים חשמליים שביחד מספקים 740 כ"ס ומומנט של 102 קג"מ. הסוללה היא סוללת ליתיום 400V בעלת הספק של 60 קילו-ואט לשעה. כל אחד מארבעת המנועים יכול להסתובב עד ל-13,000 סל"ד, ושוקל 45 ק"ג. בנוסף, התמסורת מאפשרת לכל מנוע בנפרד להניע את כל 4 הגלגלים. המכונית צפויה להאיץ מ-0 ל-100 קמ"ש ב-3.9 שניות.
דגמים > SLS AMG Black Series

זוהי הגרסת כביש הכי ספורטיבית של ה-SLS. היא הוצגה ב-9 בנובמבר 2012. הגרסה משתמשת באותו מנוע 6.2 ליטר V8, הפעם עם 622 כ"ס ומומנט של 64.8 קג"מ.
הגרסה השחורה שוקלת 70 ק"ג פחות ביחס לגרסה הרגילה. הדבר הושג באמצעות שימוש מוגבר של סיבי פחמן ורכיבים המכניים, בפנלים ובשלדה. כמו כן האגזוז הוחלף מפלדה לטיטניום, דבר שהוריד 17 ק"ג.
השינויים החיצוניים הושפעו מה-SLS AMG GT3. הדבר מתבטא בכל מיני תוספות כמו פתחי אוורור צדדיים, צמיגים רחבים יותר וספוילר אחורי.
דגמים > SLS AMG GT Final Edition

פרק זה לוקה בחסר. אנא תרמו לוויקיפדיה ו.
גרסת ה-SLS AMG GT Final Edition זמינה במרכב קופה ורודסטר. סך כל היחידות שיוצרו הן 350 בעולם, ו25 ביפן. מכסה המנוע של גרסה זו נחשף עם סיבי פחמן.
נתונים > מנוע

תצורה: V8
נפח מנוע: 6,200 סמ"ק
הספק: 563 כ"ס
מהירות סל"ד (סיבובים לדקה): 6,800
מומנט מרבי קג"מ / סל"ד: 66.2 / 4,750
נתונים > ביצועים

0-100 קמ"ש: 3.8 שניות
0-200 קמ"ש: 12.0 שניות
מהירות מרבית: 317 קמ"ש מוגבל אלקטרונית
נתונים > תיבת הילוכים

סוג: רובוטית כפולת מצמדים
מספר הילוכים: 7
הנעה: אחורית
מרצדס SLS מלפנים
מרצדס-בנץ SLS AMG GT Final Edition
מבט מאחור
מרצדס-בנץ SLS AMG בגרסת המירוץ GT3
משחק הרפתקאות מבוסס טקסט

צילום מסך של המשחק "Colossal Cave Adventure" במסוף מחשב מדגם VT100
משחקי הרפתקאות מבוססי טקסט (באנגלית: Text-based games, או Interactive fiction), הוא תת-ז'אנר של ז'אנר משחקי ההרפתקאות הממוחשבים בהם נעשה רק שימוש בממשק משתמש מבוסס טקסט והשחקן נדרש לרוב להוביל דמות ראשית בסיפור אינטראקטיבי, הממוקד בחקר עולם המשחק ו/או בפתרון חידות.
היסטוריה

תחילתו של טירוף משחקי הרפתקאה מבוססי טקסט מתחיל בשנת 1976 כאשר יצא לשווקים המשחק Colossal Cave Adventure (אנ') אשר פותח על ידי וויל קראותר. המשחק הניח את היסודות למשחקי הרפתקאות מבוססי טקסט בהם צריכים גם לפתור חידות שונות ותרם רבות לגל היצירתיות והחדשנות בקרב החברות שפיתחו משחקים בז'אנר.
חברת אינפוקום(אנ'), אשר נוסדה ב-1979, הפכה בהמשך לאחת מחברות הפיתוח הבולטות ביותר למשחקים מהסוג הזה והיא הפיקה משחקים בולטים כמו סדרת משחקי "Zork", המשחק "מדריך הטרמפיסט לגלקסיה" והמשחק "טריניטי" (אנ').
בעקבות הדעיכה בפיתוח של משחקי הרפתקאות מבוססי טקסט מסחריים במהלך שנות ה-90 התפתחו בהדרגה באינטרנט קהילות מקוונות שונות שהוקדשו לפיתוח והערכה של משחקי הרפתקאות מבוססי טקסט.
משחקיות

במשחקים מהסוג הזה מוצגים בפני השחקן קטעי טקסט עם תיאורים אודות עולם המשחק, הדמויות, ואירועים המתרחשים בו, והוא נדרש להקליד בשדה טקסט את הוראתו - לדוגמה, הוראה לדמות הראשית לפתוח או לסגור חפץ מתואר, לנוע בכיוון מסוים (מערבה, מזרחה, דרומה או צפונה), לדבר עם או לשאול דמות אחרת, ללקט פריט למלאי האישי, לעיין במלאי האישי, לשמוט או לעשות שימוש בפריט מהמלאי, וכדומה. קוד המשחק יודע לפענח מספר רב של פקודות, אבל מוגבל לפעולות הגיוניות, וככה המשחק מבצע חלק גדול מהפקודות שהשחקן רושם במהלך המשחק.
לרוב השחקן נדרש לקרוא בקפידה את הטקסטים ולהסיק מסקנות שונות על מנת להצליח להתקדם במשחק. המשחק יכול להסתיים לרוב באופן שונה בהתאם לבחירות של השחקן במשחק. לעיתים רבות השחקן צריך לפתור חידות שונות במהלך המשחק.
לרוב השחקן נע בין מיקומים ספציפיים בעולם המשחק, מתפעל אובייקטים שונים, ויוצר אינטראקציה עם דמויות שונות שנמצאות באותם המיקומים. לעיתים רבות ישנן גם דמויות שאינם שחקנים במיקומים אליהם מגיעים איתם ניתן לקיים אינטראקציה.
בנוסף לכך במשחקים הללו השחקן נדרש לקבלת החלטות רבות המשפיעות על האופן בו עלילת הסיפור מתפתחת. ההחלטות של השחקן יכולות להוביל לתוצאות מגוונות במשחק. האפשרות לקחת בחירות שונות לאורך המשחק מעודדת לעיתים רבות את השחקנים לשחק במשחק פעמים רבות על מנת לראות את כל התוצאות האפשריות השונות כאשר הבחירות הן שונות.
משחקים בולטים בז'אנר

סדרת משחקי זורק - סדרת משחקים שנוצרה על ידי חברת Infocom בין השנים 1977 עד 1982. במשחקים הללו השחקן חוקר אימפריה תת-קרקעית נטושה בחיפוש אחר אוצר. אלו המשחקים שזכו להצלחה המסחרית הגדולה ביותר בסוגה זו.
Colossal Cave Adventure (אנ') - משחק שנוצר על ידי וויל קראותר ודון וודס ואשר היה משחק ההרפתקאות מבוסס הטקסט הראשון שנוצר.
The Hitchhiker's Guide to the Galaxy (אנ') - משחק המבוסס על סדרת ספרי המדע הבדיוני הקומית מדריך הטרמפיסט לגלקסיה מאת דאגלס אדמס. המשחק נוצר על ידי חברת Infocom בשיתוף פעולה עם דאגלס אדמס ופורסם לראשונה ב-1984.
ראו גם

רומן חזותי
משחק הרפתקאות ממוחשב
משחק תפקידים
נרטיב אינטראקטיבי
הערות שוליים

↑  Rollings, Andrew; Ernest Adams (2006). Fundamentals of Game Design. Prentice Hall. ארכיון מ-17 פברואר 2009.
↑  Graham Nelson (יולי 2001). "A short history of interactive fiction". The Inform Designer's Manual. ארכיון מ-27 אוגוסט 2007. נבדק ב-1 נובמבר 2006.
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
צילום מסך של המשחק "Zork" במחשב Kaypro
מתאצמינדה (הר)

| --- | --- |

 מידע כללי
 גובה:  770 מטר
 מדינה:  גאורגיה 
 מיקום:  טביליסי גאורגיה גאורגיה
 רכס הרים:  רכס תריאלתי
 קואורדינטות:  41°41′00″N 44°47′00″E﻿ / ﻿41.683333°N 44.783333°E﻿ / 41.683333; 44.783333
  (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור מתאצמינדה(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור מתאצמינדה(למפת טביליסי רגילה) מתאצמינדה(למפת טביליסי מוגדלת) מתאצמינדה
 
מתאצמינדָה (בגאורגית: მთაწმინდა) הוא הר ברכס תריאלתי שבמרכז גאורגיה. ההר נמצא על גבולה המערבי של העיר טביליסי ונכלל בתחומי העיר. ההר מתנשא לגובה של 770 מטר מעל פני הים ועל פסגתו מוצב מגדל שידורי הטלוויזיה של טביליסי. על המדרון הפונה לעבר מרכז טביליסי, ממש באמצע המדרון, נמצאים פנתאון מתאצמינדה וכנסיית מאמאדוויתי.
בשנת 1905 נבנה לאורך המדרון שפונה למרכז טביליסי, הפוניקולר של טביליסי, שחודש בשנת 2006 בעקבות תרומתו של בדרי פטרקצישווילי. הפוניקולר עובר בכנסיית מאמאדוויתי בדרכו לפסגת ההר. בפסגת ההר נמצא פארק עם מקומות ישיבה. כמו כן נמצא בראש ההר מסעדה המשקיפה על טביליסי.
כנסיית מאמאדוויתי

הכנסייה נבנתה במקור במאה ה-9, תקופת שלטון נסיכות איבריה. בשנת 1524 בנו, האחים ניקולוז ודוד גאבאשווילי (გაბაშვილი), מנזר על שם דוד גארג'לי (დავით გარეჯელი), אחד משלוש עשרה האבות האשורים - "מנזר דוד הקדוש". מאז עברו תהפוכות רבות על מנזר ועל טביליסי בכלל.
עד לתחילת המאה ה-19 היו מדרונות ההר מכוסים ביערות. בשנת 1817, פולסה דרך עקלקלה שהובילה למנזר. המבנה הנוכחי של הכנסייה נבנה בשנת 1871 על מבנה קטן יותר משנת 1809. בחצר הכנסייה נמצא פנתאון מתאצמינדה.
גלריית תמונות

המסעדה על פסגת ההר
פנתאון מתאצמינדה וכנסיית מאמאדוויתי
כנסיית מאמאדוויתי ודרך הזיגזג המובילה אליה.
שנות ה-70 המאה ה-19
קבר גריבוידוב לפני שהועבר לפנתאון מתאצמינדה
שנות ה-70 של המאה ה-19
הפוניקולר של טביליסי עם בנייתו בשנת 1905
נחמן נתן קורונל

| --- | --- |

 לידה:  1810 אמסטרדם 
 פטירה:  1890 (בגיל 80 בערך) ירושלים, האימפריה העות'מאנית 
 מקום קבורה:  בית הקברות היהודי בהר הזיתים 
 תקופת הפעילות:  ?–1890 
 רבותיו:  צבי הירש להרן 
 
הרב נחמן נתן קורונל (ה'תק"ע; 1810 - כ"ז באב ה'תר"ן; 1890) היה מגדולי ירושלים במאה ה-19, תלמיד חכם ועסקן ציבורי רב פעלים, שד"ר, חוקר ומחבר ספרים. חותנו של רבי יהושע צבי מיכל שפירא.
ביוגרפיה

נולד באמסטרדם לרבי דוד קורונל, בן לעדה הספרדית בעיר, ולאמו שהייתה מן הקהילה האשכנזית. למד בתלמוד תורה "עץ חיים" של הקהילה הספרדית, וכן למד אצל גדולי הרבנים האשכנזים באמסטרדם ובהאג. היה תלמידו ומקורבו של רבי צבי הירש לעהרן.
בשנת תק"ץ (1830), בהיותו כבן עשרים, עלה לארץ ישראל והתיישב בצפת. בי"א באב תקצ"ה (1835) נישא לשפרה בריינדל, בת למשפחה אשכנזית מהיישוב הישן. אמה דינה הייתה בתו של רבי דוד צבי אוירבך, שהיה אב"ד בעיר קרמניץ, צאצא של החכם צבי. לאחר רעידת האדמה בצפת, בשנת תקצ"ז (1837), עבר עם משפחתו לירושלים.
יחד עם ידידו רבי יהוסף שוורץ בעל "תבואות הארץ" עסק בתורת הנסתר, מפי גדולי חכמי ישיבת המקובלים בית אל בעיר העתיקה.
נפטר בירושלים, ונקבר בהר הזיתים.
פועלו הציבורי

רבי נחמן נתן קורונל פעל רבות בביסוס מעמדם ובגיוס תמיכה כלכלית עבור בני התורה וחכמי הישיבות בירושלים, ולשם כך שהה תקופות ארוכות בנדודים מעבר לים. כמו כן היה ממייסדי שכונת בתי מחסה בעיר העתיקה, בשנת תרכ"ד (1864).
השקפה

במקביל לפעלו הרב למען ארץ ישראל והיישוב היהודי, התנגד נמרצות לרעיון גאולת ארץ ישראל בידי אדם ויצא למערכה חריפה כנגד הארגונים שדגלו בעלייה לארץ ישראל. בהקדמה ל"חמישה קונטרסים" שהוציא, הוא כותב: "בעולם ניכרת תנועה לשיבת ציון ולקרב את הגאולה", אולם הוא מדגיש כי בספרים הקדמונים מובא כי הגאולה לא תבוא בדרך הטבע אלא רק על ידי קיום מצוות ולימוד תורה. היה זה המניע שעמד מאחורי פעילותו הנמרצת "לחזק את לומדי התורה, להחזיר עטרה ליושנה, על יסוד בעלי התלמוד והמדרש אשר מפיהם אנו חיים".
פועלו הספרותי-תורני

רבי נחמן נתן קורונל היה אחד מגדולי החוקרים התורניים במאה ה-19. עסק ברכישת כתבי יד קדמונים והתמסר לפענוחם, ההדרתם והוצאתם לאור. בין השאר חיבר את הספר "בית נתן" המכיל שינויי נוסחאות במסכת ברכות על פי כתב יד קדמון. הספר יצא בווינה בשנת תרי"ד (1854), והוא קיבל עליו אות כבוד מקיסר אוסטריה פרנץ יוזף על "חכמה ומלאכת מחשבת". כמו כן חיבר את הספר "זכר נתן" הכולל דינים והנהגות לעוברי דרכים. מלבד הספרים הרבים שהוציא לאור, השאיר אחריו עוד שמונה ספרים של כתבי יד של ראשונים, ערוכים ומסודרים לדפוס, שלא הספיק להוציאם לאור בחייו.
רשימת הספרים

"בית נתן" - שינויי נוסחאות במסכת ברכות, ובסופו פסקי רבי ישעיהו דטראני (תרי"ד, 1854), וינה
"חמישה קונטרסים" - חמישה חיבורים קדמונים: מסכת כלה רבתי, חוקת הדיינים, ספר דת עץ חיים, ספר האמרכל, מכתב חרם (תרכ"ד, 1864), וינה
"סדר רב עמרם גאון" (תרכ"ה, 1865) ורשה
"תשובות הגאונים (קורונל)" - מכיל גם הלכות בדיקת הסכין והריאה לרבינו יונה (תרל"א, 1871), וינה
"זכר נתן" - דינים והנהגות לעוברי דרכים (תרל"ב, 1872), וינה
"פסקי חלה לרשב"א" - כולל פסקים של עצמו (תרל"ו, 1876), ירושלים
"אלפסי זוטא" - על הש"ס, מכיל גם חידושי דינים לרמ"ע מפאנו (תרמ"ה, 1885)
הערות שוליים

↑  "מגדולי ירושלים" - מאת יעקב גליס
| --- | --- |
בקרת זהויות :  NLI: 987007502534905171  GND: 140692509  ISNI: 0000 0000 7728 660X  LCCN: nr94012538  NTA: 298382849  SUDOC: 12199029X  VcBA: 495/8022  VIAF: 14651165   WorldCat (עם VIAF): 14651165
נטורליזם (אמנות)

נטורליזם הוא זרם באמנות המאה ה-19. תחילתו בתקופת הרנסאנס המוקדמת, והוא הלך והתפתח לאורך התקופה יחד עם אסכולת פירנצה.
הזרם הנטורליסטי באומנות שאף לתיאור הטבע בצורה המציאותית ביותר, תוך הקפדה על פרטים. בתחום אמנות התיאטרון, מדובר בפירוט מדויק של כל פרטי התפאורה. הבמה הנטורליסטית כוללת בתוכה את כל מרכיבי הבית (לדוגמה), בלי להחסיר אף לא פרט אחד. לפעמים עד כדי שימוש במרכיבים טבעיים כמו חול, מים ואש. וכך גם בספרות המתארת הכל בפרטי פרטים.
דוגמה לציור בסגנון הנטורליסטי ניתן למצוא בעבודותיו של הצייר האמריקני ויליאם בליס בייקר אשר ציורי הנוף שלו ממחישים היטב את מאפייני הסגנון.
ויליאם בליס בייקר: השליטים הנופלים
גם עבודותיו של הצייר הצרפתי בן אסכולת ברביזון, אלבר שרפן (Albert Charpin) וציורי עדרי הכבשים שלו מהוות דוגמה לסגנון הנטורליסטי.
אלבר שרפן: רועת הכבשים
אלבר שרפן: בחזרה מן המרעה
הגישה הנטורליסטית היא חיובית באופייה, שלא כתפיסה הרומנטית שהתייחסה לטבע כדרמטי ומסתורי והציגה את הכוחות ההרסניים של הטבע, שאין לאדם שליטה עליהם. הנטורליסטים עוסקים בתיאורי טבע לשמו ובאנשים בטבע שמשתלבים עם הנוף, כאשר ההצגה היא אובייקטיבית, נטולת רגשות.
אופן העבודה של הנטורליסטים התמקד ברישום סקיצות רבות בנוף ויצירת קומפוזיציה סופית בסטודיו על בסיס אותן סקיצות.
בפילוסופיה מתבטא הנטורליזם בגישה שלפיה הטבע והמציאות הם רק מה שניתן להסבר מדעי.
משחק חלקי (ברידג')

משחק חלקי הוא הכרזת חוזה נמוך מחוזה של 3NT בברידג'. משחק חלקי הוא נמוך ממשחק מלא. על ביצועו מקבלים הרבה פחות נקודות מאשר על ביצועו של משחק מלא. מספר הנקודות שמקבלים על ביצועו זהה במצב פגיע ובמצב לא פגיע.
הניקוד שמקבלים בתחרות ברידג' עבור ביצוע חוזים של משחק חלקי (ללא לקיחות עודפות) הם:
עבור חוזה של ♣1 או ♦1 מקבלים 70 נקודות. עבור חוזה בגובה 2 באותן סדרות מקבלים 90 נקודות ועבור ביצוע חוזה בגובה 3 110 נקודות, כלומר על כל לקיחה נוספת מעל 7 לקיחות מקבלים 20 נקודות.
עבור חוזה של ♥1 או ♠1 מקבלים 80 נקודות. עבור חוזה בגובה 2 באותן סדרות מקבלים 110 נקודות ועבור ביצוע חוזה בגובה 3 140 נקודות, כלומר על כל לקיחה נוספת מעל 7 לקיחות מקבלים 30 נקודות.
עבור ביצוע חוזה של 1NT מקבלים 90 נקודות. על ביצוע חוזה של 2NT מקבלים 120 נקודות, כלומר על כל לקיחה נוספת מעל 7 לקיחות מקבלים 30 נקודות.
ראו גם

משחק מלא (ברידג')
סלאם (ברידג')
ערך זה הוא קצרמרבנושא משחקים. אתם מוזמנים לתרום לוויקיפדיה ו.
משחק חייו

| --- | --- |

 בימוי:  יקי יושע
 הופק בידי:  דורית יושע
 תסריט:  יקי יושע  נדב בן-יהודה
 שחקנים ראשיים:  עמוס לביא אירינה סלזניובה
 מדינה:  ישראל 
 חברה מפיצה:  יקי יושע בע"מ
 הקרנת בכורה:  1996 (ישראל)
 משך הקרנה:  50 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
"משחק חייו" הוא סרט טלוויזיה קצר של יקי יושע משנת 1996 ובו מוצגת סאגה אישית של שחקן תיאטרון. הסרט (שהוצג בהמשך גם כהצגת תיאטרון) מבוסס על סיפורו האישי של השחקן הראשי עמוס לביא.
תקציר העלילה

ילד "מצוקה" מקריית גת היה בצעירותו להבטחה הגדולה של התיאטרון הישראלי אבל הפך לנרקומן חסר תקנה והרס כמעט כליל את הקריירה שלו ואת חייו. בין לבין, תוך מאמצים רבים הוא הצליח להיגמל מהתמכרותו לסמים ולהשתקם. הערב, בסיומה של הצגת בכורה, מגיעה עיתונאית לערוך איתו ריאיון יחצנות עבור ההצגה. עקב נסיבות בלתי צפויות השחקן נפתח לפני העיתונאית ומספר על ילדות חסרת עתיד בעיירת פיתוח, על קריירה מופלאה שכמו פתחה בפניו עולם ומלואו, על שד הסמים שנכנס בו וכמעט ניצח ועל מלחמת החורמה היומיומית לגרשו.
ריאיון תכליתי הופך לווידוי אישי נוקב.
ניל האנון

| --- | --- |

 לידה:  7 בנובמבר 1970 (בן 53) דרי, הממלכה המאוחדת 
 מוקד פעילות:  הממלכה המאוחדת, אירלנד 
 תקופת הפעילות:  מ-1986 
 מקום לימודים:  Portora Royal School 
 סוגה:  פופ רוק, מוזיקת פופ 
 סוג קול:  בריטון 
 שפה מועדפת:  אנגלית 
 כלי נגינה:  מקלדת אלקטרונית, בנג'ו, גיטרה בס חשמלית, יוקולילי, פסנתר, סינתיסייזר, אורגן האמונד, גיטרה חשמלית, גיטרה 
 חברת תקליטים:  EMI 
 בן או בת זוג:  Cathy Davey 
 פרסים והוקרה:  Choice Music Prize (2007) 
 פרופיל ב-IMDb
 
ניל האנון (באנגלית: Neil Hannon; נולד ב-1970) הוא זמר וכותב שירים בריטי, סולן ומייסד להקת הפופ הבריטית "The Divine Comedy".
חייו

האנון נולד בדרי שבצפון אירלנד. ב-1989 הקים את להקת "The Divine Comedy". אחרי מספר אלבומים מוקדמים שלא זכו להצלחה מסחרית, ולאחר מספר שינויים בהרכב הלהקה, קצרה הלהקה ביקורות חיוביות ב-1994 כאשר השתמשה באלבומה בחומרים אומנותיים כגון מחזה של צ'כוב ופואמות של פרנסיס סקוט פיצג'רלד. לחני הלהקה התאפיינו החל מתקופה זו בעיבוד לביצוע תזמורתי. בתקופה זו הלחין האנון מספר קטעים לתוכניות קומדיה בריטיות, דבר שתרם להצלחה המסחרית של הלהקה. בשנת 1996 יצא האלבום "Casanova", שזכה גם הוא להצלחה.
האנון ולהקתו המשיכו בכתיבה לתוכניות טלוויזיה, כך למשל חיברו מוזיקה לסדרה הפופולרית "דוקטור הו". במקביל, בשנת 2000 השתתף האנון עם מספר זמרים באלבומה של אוטה למפר. כן השתתף באלבום של להקת אייר ב-2007. ב-2009 יצר עם תומאס וולש את ההרכב "The Duckworth Lewis Method", ויחד הוציאו אלבום פופ, בו ניכרו השפעות מעולם הקריקט האירי.
נכון ל-2011, האנון יחד עם להקתו הוציאו עשרה אלבומי אולפן ואלבום נוסף הכולל להיטים נבחרים.
משפחת פאליסר

| --- | --- |

 סוגה:  דרמה תקופתית
 כותבים:  סיימון רייבן מבוסס על רומנים מאת אנתוני טרולופ
 שחקנים:  סוזן המפשייר פיליפ לאת'אם רולנד קאלבר
 ארץ מקור:  בריטניה
 שפות:  אנגלית
 מספר עונות:  1
 מספר פרקים:  26
 הפקה
 מפיק:  מרטין לייסמור
 אורך פרק:  50 דקות
 שידור
 רשת שידור:  BBC Two
 רשת שידור בישראל:  ערוץ ראשון
 תקופת שידור מקורית:  19 בינואר 1974 – 21 בנובמבר 1974
 קישורים חיצוניים
 דף התוכנית ב-IMDb
משפחת פאליסר (באנגלית: The Pallisers) היא סדרת טלוויזיה של ה-BBC משנת 1974, עיבוד לסדרת הרומנים הפוליטיים (ספרי פאליסר) מאת הסופר אנתוני טרולופ. סיפור העלילה מתרחש בתקופה הוויקטוריאנית באנגליה כשברקע תיאורים של החיים הפרלמנטריים. העיבוד של סיימון רייבן מכסה את ששת הרומנים של טרולופ ועוקב אחר האירועים והדמויות בתקופה של יותר מעשרים שנה.
בסדרה משתתפים מספר גדול של שחקנים ידועים ושל שחקנים בתחילת דרכם כמו ג'רמי איירונס ואנתוני אנדרוס.
תקציר עלילה

ליידי גלנקורה (סוזן המפשייר) מאורסת בעל כרחה לפלנטג'נט פאליסר (פיליפ לאת'אם), אריסטוקרט עשיר ויבשושי, היורש של התואר דוכס אומניום וגאת'רום מדודו הזקן (רולנד קאלבר). גם אחרי נישואיהם ליידי גלנקורה עורגת לאהובה הצעיר יפה התואר בורגו פיצג'רלד (בארי ג'סטיס).
פאליסר מודע לנטייתה של אשתו והוא לוקח אותה לטיול ארוך באירופה. בכך הוא מוותר על משרת שר האוצר של בריטניה שהוצעה לו ושהייתה משאת נפשו. בהיותם בטיול הגדול בני הזוג מתחילים להבין זה את זה ועם שובם ללונדון גלנקורה הופכת להיות מארחת חברה השואפת לקדם כך את בעלה בעיסוקיו הפוליטיים.
בעוד פלטג'נט מצליח בדרכו הפוליטית, בריסטר אירי צעיר בשם פיניאס פין (דונאל מק'קאן) נבחר לפרלמנט לייצג את המחוז Loughshane. בלונדון, פין מתערה בחברה הגבוהה ומתאהב בליידי לורה סטנדיש (אנה מאסי) הנאבקת לשמר את אורח החיים האריסטוקרטי לאחר שהתרוששה כששילמה את החובות של אחיה, לורד צ'ילטרן (ג'ון האלאם).
ליידי לורה מתחתנת עם רוברט קנדי (דרק גודפרי), חבר פרלמנט סקוט עשיר. פין נאלץ להתפטר מבית הנבחרים אחרי שתמך בחוק " Irish Tenant Right" בניגוד לעמדת מפלגתו. הנישואים של ליידי לורה וקנדי מתפרקים וליידי לורה עוברת לגור בגרמניה. פין מבלה את חג המולד עם ליידי לורה, וקנדי מאשים את השניים בניאוף. פין נעצר באשמת רצח אבל פאליסר עומד לצידו ומממן את ההגנה שלו.
תקציר עלילה > חלוקה לפרקים

הסדרה מבוססת על שישה ספרים מאת אנתוני טרולופ.
מבוססים על הספר "Can You Forgive Her?"

אליס ואוואסור מתלבטת בין שני המחזרים שלה. גלנקורה אוהבת את בורגו פיצג'רלד, אבל נאלצת להתחתן עם פלנטג'נט פאליסר.
מבוססים על הספר "פיניאס פין".

תחילת הקריירה הפוליטית של פיניאס פין ואהבותיו, קודם לליידי לורה קנדי ואחר כך לוויולט אפינגהם. הדוכס מאומניום מחזר אחרי מאדאם מקס גסלר
מבוססים על הספרים "יהלומי משפחת יוסטס" ו-"Phineas Redux"

היהלומים של משפחת יוסטס נעלמים וליזי יוסטס מעורבת בשערורייה. הדוכס מאומניום נפטר ופלנטג'נט יורש את התואר. פיניאס פין מואשם ברצח ומאדאם מקס נוסעת לפראג כדי למצוא ראיות להוכחת חפותו.
מבוססים על הספרים: "ראש הממשלה" ו"ילדי הדוכס"

פלטג'נט פאליסר מתמנה לראש הממשלה. ליידי גלנקורה מארחת בביתה את החברה הגבוהה. הסדרה מסתיימת עם מותה של גלנקורה וסיפור נישואי ילדיהם.
הפקה

ההפקה התמשכה יותר מ-13 חודשים. הסדרה שודרה בשיא תקופת השביתות בבריטניה ובימים של הפסקות חשמל. בתחילת השנה הבחירות הכלליות שנקבעו לחודש פברואר 1974 הביאו לדחייה בשידור הסדרה, כיוון שעסקה בנושאים פוליטיים ובמפלגה הליברלית, אם כי סיפור העלילה היה בדיוני לחלוטין. כאשר חודשו שידורי הסדרה הוכרזו בחירות כלליות נוספות באוקטובר 1974, ושוב נדחו שידורי הסדרה. הקשיים האלה גרמו לכך שהסדרה נמשכה עד נובמבר במקום עד יוני כמתוכנן בתחילה. לדחייה גרמה גם שביתה ב-BBC.
צוות השחקנים

אנתוני איינלי - הכומר אמיליוס
טרנס אלכסנדר - לורד ג'ורג'
אנתוני אנדרוס - לורד סילברברידג'
שרה באדל - ליזי יוסטס
רובין ביילי - ראש הממשלה גרשהם
סידני ברומלי - מר קלרקסון
אנה קרטרט - ליידי מייבל גרקס
הלן כריסטי - ליידי מונק
ג'רמי קלייד - ג'ררד מול
מייקל קוקרן - לורד ג'רלד פאליסר
ג'יימס קוסינס - סרג'נט בנפיט
ברנדה קאולינג - גברת בונס
רולנד קאלבר - הדוכס מאומניום וגאת'רום
איאן קת'ברטסון - מייג'ור מקינטוש
ורוניקה דוראן - משרתת בבית בונטין
פאביה דרייק - הרוזנת ממידלות'יאן
סוניה דרזדל - המרקיזה מאולד ריקי
דונלד אקלס - סקוויר ואוואסור
לין פרדריק - איזבל בונקאסן
ג'ון גלין-ג'ונס - ג'ון ואוואסור
דרק גודפרי - רוברט קנדי
ג'ון האלם - לורד צ'ילטרן
סוזן המפשייר - ליידי גלנקורה פאליסר
אדוארד הרדויק - הנסיך מוויילס
רייצ'ל הרברט - ליידי דאמבלו
ג'רמי איירונס - פרנק טרגר
דרק ג'קובי - לורד פון
מרטין ג'רוויס - פרנק גרייסטוק
אלן ג'אד - ארכיבישוף
בארי ג'סטיס - בורגו פיצג'רלד
פנלופה קית' - גברת היתאוויי
ג'ו קנדל - אדלייד פאליסר
רוזלינד נייט - אספסיה פיצגיבון
ניל סטייסי - לורנס פיצגיבון
פיליפ לאת'אם - פלנטג'נט פאליסר
רוג'ר לייבסי - הדוכס מסנט בנגיי
מל מרטין - ויולט אפינגהם
דונלד מק'קאן - פיניאס פין
אנה מאסי - ליידי לורה קנדי
ברברה מארי - מארי גסלר, מאדאם מקס גסלר
קרוליין מורטימר - אליס ואוואסור
ג'ון נטלטון - מר פות'רגיל
קייט ניקולס - ליידי מרי פאליסר
דונלד פיקרינג - דולי לונגסטאף
אלן פולוק - ליידי בדלוק
בריאן פרינגל - מר מונק
אדווין ריצ'פילד - סמל משטרה
ג'ון רינגהם - מייג'ור טיפטו
קליפורד רוז - קווינטוס סלייד
שילה ראסקין - אמילי וורטון
פיטר סאליס - מר בונטין
נורמן שלי - ראש הממשלה מיילדמיי
ג'ון סטרטון - מר בוט
סטייסי טנדטר - נערה
גארי ווטסון - ג'ורג' ואוואסור
מוריי ווטסון - ברינגטון ארל
לוקווד וסט - לורד ברנטפורד
ג'וּן ויטפילד - גברת בונטין
סטיוארט וילסון - פרדיננד לופז
צוות הפקה

בימוי: יו דייוויד ורונלד וילסון
עיבוד לטלוויזיה: סיימון רייבן
עריכה: לנוקס פיליפס
עיצוב: ריימונד קיוזיק
DVD

כל הפרקים של הסדרה "משפחת פאליסר" יצאו על גבי DVD באוסטרליה, בבריטניה ובאמריקה הצפונית.
הערות שוליים

↑  The Pallisers – Television Heaven
↑  Anthony Trollope: TV and Radio: The Pallisers
↑  BFI Screenonline – The Pallisers (1974)